О Б Щ И Н С К И   С Ъ В Е Т – Ч Е П Е Л А Р Е

Р  Е  Ш  Е  Н  И  Е

No 426
Взето с Протокол № 34 от заседание на Общински съвет – Чепеларе, проведено на 30.01.2014 година

ОТНОСНО: Становище, подкрепящо Община Чепеларе при кандидатстването по Публична инвестиционна програма „Растеж и устойчиво развитие на регионите“
Общински съвет – Чепеларе, като изслуша предложението на Председателя на Общински съвет - Чепеларе и след станалите разисквания на основание чл. 21, ал. 1, т. 23 и  ал. 2 от ЗМСМА 
Р   Е   Ш   И:
Общински съвет – Чепеларе подкрепя Община Чепеларе при кандидатстването й по Публична инвестиционна програма „Растеж и устойчиво развитие на регионите“ с проекто предложения: 

1. „Благоустройство на ул. „Васил Дечев“ (пешеходна главна улица на града) и ремонт на ул. „Беломорска“ и „Васил Дечев“ от км 76+103 до км 80+103 град Чепеларе (част от път II-86)”; 

2. „Рехабилитация и реконструкция на Път SML1314/II-86-Хвойна-Чепеларе/-м.Чудните мостове/от км 9+200 до км 16+200/”.

Двата проекта са приоритетни и от изключителна важност за община Чепеларе, тъй като ще допринесат от една страна за подобряване жизнената среда и повишаване нивото на предоставяните социални услуги за жителите, а от друга, ще има водещо значение за разширяване конкуретоспособността на общината като атрактивна целогодишна туристическа дестинация, което от своя страна ще има отношение към подобряване бизнес-климата и насърчаване на икономическата активност на местното население. Всичко това е в съответствие с целите заложени в Публична инвестиционна програма „Растеж и устойчиво развитие на регионите“ - постигане на икономически растеж, устойчиво развитие на регионите, създаване на възможност за генериране на заетост и доходи, повишаване на конкурентноспособността на икономиката.
-Общ брой на общинските съветници: 13

Гласували: 13
ОБЩО “ЗА” 13
“ПРОТИВ” 0
“ВЪЗДЪРЖАЛ СЕ” 0

